પીએમ મોદીએ પોતાના સંબોધનમાં કહ્યું કે, ઉત્સવ એક પ્રકારે સામાજિક શિક્ષાનું માધ્યમ છે. આપણા દરેક તહેવારની સાથે સમાજને સામૂહિકતાની તરફ લઈ જવું, એ આપણા તહેવારોની પરંપરા છે. હજારો વર્ષો થઈ ગયા છે, પણ પ્રભુ શ્રીરામ, શ્રીકૃષ્ણાની ગાથાઓ આજે પણ નવચેતના આપતી રહે છે. આવા ઉત્સવથી માત્ર મનોરંજનનો હેતુ ન હોવો જોઈએ, કંઈક કરી છૂટવાનો સંકલ્પ કરવો જોઈએ. પીએમ મોદીએ કહ્યું કે, વિજયાદશમી પર ભગવાન રામની જેમ સંકલ્પ લઈને વર્ષ 2022 સુધી દેશને સકારાત્મક સહયોગ આપીએ.